A perifériás verőérbetegek életminőségét vizsgáló angol nyelvű kérdőív magyar adaptálása
Authors: Horváth Lilla , Boncz Imre , Kívés Zsuzsanna , Németh Noémi , Biró Katalin , Fendrik Krisztina , Koltai Katalin , Késmárky Gábor , Endrei Dóra 
Published: December 2020

Összefoglaló.
Bevezetés: A perifériás verőérbetegség napjaink egyik
világméretű népegészségügyi problémája, több mint 200 millió embert érint
világszerte. A Peripheral Artery Disease Quality of Life (PADQOL) kérdőívet
azzal a céllal fejlesztették ki, hogy a betegség fizikai tünetein kívül annak
szubjektív betegségterhét, pszichoszociális és emocionális hatásait is
vizsgálja. Célkitűzés: Az eredeti, angol nyelvű PADQOL
betegségspecifikus, önkitöltős kérdőív magyar nyelvű, érvényes változatának
kifejlesztése, annak fordítása, kultúrközi adaptációja és magyar nyelvi
validálása. Módszerek: Az életminőség-kérdőív lingvisztikai
validálása nemzetközi protokoll alapján történt: két szakfordító külön-külön
lefordította a kérdőívet angol forrásnyelvről magyarra; egy harmadik szakfordító
bevonásával elkészült a két verzió szintézise, majd azt két, angol anyanyelvű
fordító visszafordította angol forrásnyelvre, amit konszenzusmegbeszélés
követett. A „pre-final” magyar verzió érthetőségét 30, angiológiai járó és fekvő
beteg bevonásával, kognitív interjúk lefolytatásával, pilotvizsgálat során
teszteltük. A PADQOL kérdőív faktorstruktúrájának feltárásához faktoranalízist
végeztünk, az alskálák megbízhatóságát, a tételek belső konzisztenciáját a
Cronbach-alfa-együttható kiszámításával vizsgáltuk. Az elemzésekhez IBM SPSS
23.0 programcsomagot használtunk. Eredmények: A PADQOL nyelvi
validálása jelentéstani, tapasztalati és idiomatikus ekvivalencia tekintetében
nem jelentett nehézséget. A kognitív interjúk során egy kérdés esetén
tapasztaltunk értelmezési nehézséget. A kérdőív „pre-final” verziója tartalmilag
és nyelvileg könnyen érthető, kitöltése nem okoz nehézséget. Az egyes dimenziók
Cronbach-α-értéke 0,624 és 0,887 között volt. A legrosszabb értéket a Félelem és
bizonytalanság (score-átlag: 14,07) életminőség-dimenzió mutatta.
Következtetés: Létrehoztuk a PADQOL kérdőív végső magyar
verzióját, mely mérőeszköz alkalmas a nyelvi és kultúrközi adaptáció következő
lépésének elvégzésére, nagyobb betegpopuláción történő pszichometriai és
klinikometriai vizsgálat által a perifériás verőérbetegek életminőségének,
szubjektív betegségterhének felmérését célzó validálásra. Orv Hetil. 2020;
161(51): 2153–2161.

Summary.
Introduction: Peripheral artery disease is one of the greatest,
global public health concerns affecting more than 200 million people worldwide.
The Peripheral Artery Disease Quality of Life questionnaire was developed to
assess the subjective disease burden of peripheral artery disease, by focusing
on psychosocial and emotional effects besides physical symptoms and functional
limitations. Objective: To develop the valid Hungarian version
of the original PADQOL via the standard linguistic validation
and cross-cultural adaptation procedure. Methods: The
linguistic validation was conducted according to an international protocol: two
independent forward translations, a synthesis of the translations, back
translations and consensus team review. The pilot-testing of the ’pre-final’
Hungarian version was conducted via cognitive interviews with
30 in- and outpatients attending the Department of Angiology. Factor analysis
was performed, Cronbach-alpha values were calculated to establish the
reliability of subscales and to determine the internal consistency if items. IBM
SPSS 23.0 was used. Results: The linguistic validation of
PADQOL into Hungarian posed no difficulties in terms of semantic, experiential
and idiomatic equivalence. One item was found difficult to interpret during
cognitive interviewing. The ‘pre-final’ version of the questionnaire was easy to
understand and complete. Cronbach-alpha values of factors ranged between 0.624
and 0.887. The lowest value was that of factor 4: Fear and Uncertainty (mean
score: 14.07). Conclusion: The linguistic validation of PADQOL
into Hungarian was successful, the final Hungarian version is a tool that should
reveal valuable insights with regard to subjective disease burden of patients
living with peripheral artery disease subsequent to psychometric and
clinicometric validation on a larger patient population. Orv Hetil. 2020;
161(51): 2153–2161.